Speltorna
Speltornas boro (angļu: Borough of Spelthorne) ir nemetropoles distrikts ar boro statusu Sari grāfistē Anglijā, Apvienotajā Karalistē. Izvietojies grāfistes ziemeļrietumos, ietilpst Londonas aglomerācijā. Distrikta administratīvais centrs un otra lielākā apdzīvotā vieta ir Steinsa pie Temzas. Trešo daļu distrikta teritorijas aizņem ūdenskrātuves, kas tiek izmantotas Londonas nodrošināšanai ar dzeramo ūdeni.